wickkiey/tamil-wikipedia-markdown huggingface dataset:
# நாற்று நடும் இயந்திரம்


**நாற்று நடும் இயந்திரம்** (*rice transplanter*) என்பது, நெல் வயல்களில் நெல் நாற்றுகளை நடவு செய்வதற்குப்  
பயன்படும் இயந்திரமாகும். நெல் சாகுபடியில் நாற்று நடுதல் மிக முக்கியமான ஒன்றாகும். மனிதர்களுக்கு பதிலாக இயந்திரங்கள் மூலம் நாற்று நடவு செய்யப் பயன்படுத்தப்படுகிறது. செலுத்து-வகை இயந்திரம் மின்சாரத்தால் இயங்குகிறது. வழக்கமாக, செலுத்து-வகை இயந்திரம் ஒருமுறை கடக்கும்போது ஆறு வரிசை நடவுகளையும், நடை-வகை இயந்திரங்கள் ஒருமுறை கடக்கும்போது நான்கு வரிசை நடவுகளையும் நடக்கூடியவை.  

ஆசியா தவிர, உலகின் பிற பகுதிகளிலும் நெல் சாகுபடி செய்யப்பட்டாலும், நெல் நாற்று நடும் இயந்திரங்கள் கிழக்கு, தென்கிழக்கு, தெற்கு ஆசியப் பகுதிகளில்தான் முக்கியமாகப் பயன்படுத்தப்படுகின்றன. விளைச்சல் குறைவாகக் கிடைத்தாலும் நாற்று நடுதலின்றி நேரிடையாக விதை தூவிப் பயிரிடும் முறை வேலையை எளிதாக்கும் என்பதால், ஆசியாவிற்கு வெளியேயுள்ள பகுதிகளிலுள்ள உழவர்கள் அம்முறையையே கையாள்கின்றனர்.  

## அமைப்பு
நாற்று நடும் இயந்திரங்களில் மூன்று முக்கிய பகுதிகள் உள்ளன:  
- கூரை போன்ற நாற்றுத் தட்டு; இதில் பாய்போல நாற்றுகள் வைக்கப்படுகின்றன;
- நாற்றுத் தட்டை நகர்த்தும் நகர்த்தி;
- நாற்றுத் தட்டுகளிலிருந்து நாற்றுகளை எடுத்து நிலத்தில் நடக்கூடிய கவைகள்.

## சிறப்பு அம்சங்கள்
- குறைந்த செலவில் அதிக நாற்றுகள் நட உதவுகிறது.
- குறைந்த நேரத்தில் அதிக நாற்றுகள் நடப்படுகிறது.
- விருப்பமான நாற்று வகைகளை தேர்வு செய்ய உதவுகிறது.
- பல மனிதர்களின் உழைப்பை மிச்சப்படுத்துகிறது.
- நவீன அறிவியல் அறிவை நடைமுறைப்படுத்துகிறது.
# கே. பி. கிட்டப்பா பிள்ளை


**கே . பி. கிட்டப்பாபிள்ளை** 1913 ஆம் ஆண்டு மே 5 ஆம் நாள் பிரபல பரத நாட்டிய நெறிமுறைகளை உருவாக்கிய தஞ்சை நால்வா் சகோதரா் குழு சகோதரா்களில் ஒருவரான சங்கீத கலாநிதி கே. பொன்னையாவின் மகனாகப் பிறந்தார். நாட்டிய புகழ்பெற்ற நால்வர் சகோதரா்கள் ஒரு நட்டுவனாா் குடும்பத்தில் பிறந்து முத்துஸ்வாமி தீட்சிதரிடம் இசையைப் பயின்றனா். அவர்கள் பல்வேறு தென்னிந்திய சபைகளில் ஆஸ்தான வித்வான்களாக இருந்தனா். சின்னையா மைசூரில் உள்ள ஒடையாா் சபையில் பரத நாட்டிய ஆஸ்தான வித்வானாக இருந்தார். பொன்னையா மற்றும் சிவானந்தம் மராத்திய அரசரின் ஆதரவின் கீழ் தஞ்சாவூரில் இருந்தனா். வடிவேலு கா்நாடக இசையில் வயலினைப் பயன்படுத்தி மோகினியாட்டம் என்னும் முறையை (வடிவத்தை) சுவாதி திருநாள் திருவாங்கூா் மகாராஜாவின் வேண்டுகோளின்படி உருவாக்கினாா். இச்சகோதரா்கள் பரத நாட்டியத்தின் அடிப்படையான அடவுகள் (தற்போது நாம் பயன்படுத்தும் அலரிப்புகள் முதல் தில்லானா முடிய) நெறிமுறை மாா்க்கமாக முன்னேற்றினா். சீரிய முறையில் திறமையாக உருவாக்கிய எண்ணற்ற அலரிப்புகள், ஜதிஸ்வரங்கள், கவித்துவங்கள், சப்தங்கள், வா்ணங்கள், பதங்கள், ஜாவலிகள், கீா்த்தனைகள், மற்றும் தில்லானாக்கள் இவர்களால் உருவாக்கப்பட்டவை ஆகும். அன்றைய காலத்தில் கோவில்கள் மற்றும் சபைகளில் நாட்டிய இருந்த சதிர் வகை நடனத்தை மாற்றியமைத்தனா்.  

## இசைப் பயிற்சி
கே. பி. கிட்டப்பாபிள்ளை ஆரம்பத்தில் தனது தந்தையான பொன்னையா பிள்ளையிடம் வாய்பாட்டு பயின்று வந்தாா். அத்துறையில் பலகாலம் புகழ்பெற்றவராக இருந்து வந்தாா். தன்னுடைய தாய்வழிப் பாட்டனாரான புகழ்பெற்ற நட்டுவனாா் பந்தநல்லூர் மீனாட்சி சுந்தரம் பிள்ளையிடம் நேரடி பயிற்சி பெற்று வந்தாா். தன்னுடைய சிறந்த பயிற்சியின் மூலம் மிகச் சிறந்த நட்டுவனாா் என்ற சிறப்பை தன்னுடைய வாழ்நாள் முழுவதும் பெற்றிருந்தாா்.  

## புகழ்பெற்ற தஞ்சை நால்வா் பாரம்பரியம்
இக்குடும்பத்தினரால் எட்டு தலைமுறைகளுக்கு மேலாக பாரம்பரிய நடன வடிவமைப்பு மிகப்பெரிய சொத்தாக பாதுகாக்கப்பட்டு வருகிறது. குரு கிட்டப்பா பிள்ளை மிகச்சிறந்த இசைக்கலைஞராக, சிறந்த இசை ஆசிரியராக, நடன வடிவமைப்பாளராக, இசை மற்றும் நடனத்தில் பல அரிய நுணுக்கங்களை அறிந்த பயிற்சியாளராக இருந்தார். 1950களில் சரபேந்திர பூபால குறவஞ்சி மற்றும் நவசாந்தி கவித்துவம் ஆகிய விளக்கவுரைகளை படைத்துள்ளாா். அவர் இந்தியாவிலும், வெளிநாடுகளிலும் பல மாணவா்களை பயிற்றுவித்தாா். அவர்களில் சிலா் தஞ்சாவூர் பாரம்பரியத்தின் முக்கியமானவா்கள்.  

## விருதுகள் மற்றும் பட்டங்கள்
இவர் தமிழ் இசைக் கல்லுாரியிலும், அண்ணாமலை பல்கலைக்கழகத்திலும் கெளரவ பதவியில் இருந்தார்.  
1. சங்கீத நாடக அகாடமி விருது (1974)
1. சங்கீத கலா ஆச்சாா்ய விருது (இசை அகாடமி 1981)
1. இசைப் பேரறிஞா் (தமிழ் இசை சங்கம் 1985)
1. கலா திலகம் (கா்நாடக மாநில விருது 1986)
1. காளிதாஸ் சம்மான் விருது (மத்தியப்பிரதேச மாநிலம்)
1. மத்திய சங்கீத நாடக அகாடமி 1999
# வண்டல் விசிறி

உள்ள பைரினீசு வண்டல் விசிறி]]  

**வண்டல் விசிறி ***(Alluvial fan)* என்பது செறிந்த படிவிடத்தில் இருந்து விசிறி போல விரிந்தமையும் வண்டல் மட்படிவாகும். இவை மலைப்பாங்கான வறள், பகுதி வறள் பகுதிகளில் அமைகின்றன. இவை பெரும்பாலும் மழை பொழியும் ஈரப்பதம் கூடிய பகுதிகளிலும் பனியாற்றுப் பகுதிகளிலும் அமையலாம். இவை 1 ச.கி.மீ இலிருந்து 2000 ச.கி.மீ. பரப்பளவில் அமைகின்றன.  

வண்டல் விசிறி என்பது ஆற்று நீரோட்டத்தால் ஏற்படும் நில வடிவமைப்பாகும். ஆறு மலையில் இருந்து ஓடி வருகின்ற போது, வேகம் குறைந்து அது தன்னுடைய சுமையின் ஒரு பகுதியையோ முழுவதையுமோ படியச் செய்கிறது. மேலும், ஆற்றின் சுமை அதிகமாகும் போது படிதல் ஏற்படுகிறது. இவ்வாறு ஆற்றால் குவிக்கப்பட்ட பொருள்களை வண்டல் மண் என்கிறோம்.  

மலையிலிருந்து குறுகிய கணவாயில் ஓடிவந்த ஆறு சமவெளியில் இறங்கிப் பரவலாக விரிந்து ஓடும்போது அதனுடைய வேகம் திடீரென்று குறைந்து, கடத்திக் கொண்டு வரப்பட்ட வண்டல், மலையடிச் சரிவில் படிகிறது. இந்தப் படிவு விசிறி வடிவம் உடையதாக இருப்பதால் இதனை வண்டல் மண் விசிறி என்பா்.  

- மேல்நிலை - முதலாம் ஆண்டு - புவியியல், தமிழ்நாடு பாட நூல் கழகம், சென்னை-6.
- 
- 
- Ahamed,E.(1982), Physical Geography, Kalyani Publishers, New Delhi
# தகவமைப்பு குவியல் வகை வரிசையாக்கம்


தகவமைப்பு குவியல் வகை வரிசையாக்கம் என்பது குவியல் வகை வரிசையாக்கத்திற்கு ஒத்த வரிசைபடுத்தும் படிநிலை ஆகும். முன்பிருந்த வரிசையினை காெண்டு, சமவாய்ப்பு இருகூறாக்கித் தேடல் மரத்தின் மூலம் உள்ளீட்டினை கட்டமைக்கும் வரிசை முறையாகும்.  சமவாய்ப்பு இருகூறாக்கித் தேடல் மரம்  எல்லா உறுப்பினா்களையும் பின் தொடராது, வேட்பாளா்களை குவியல் வகையில் தொிவு செய்ய பயன்படுகிறது. மேலும் இந்த தகவமைப்பு குவியல் வகை வரிசையாக்கம்  தகவமைப்பு வரிசையாக்கம் முறை குடும்பத்தில் ஒன்று ஆகும்.  

முதல் தகவமைப்பு குவியல் வகை வரிசையாக்கம் டிஜெக்ஸ்டா'ஸ் எளிய வரிசையாக்கம் ஆகும்.
# சில்வனஸ் மார்லி


சில்வனஸ் கிரிஸ்வோல்டு மார்லி (ஜூன் 7, 1883 - செப்டம்பர் 2, 1948) ஒரு அமெரிக்க தொல்பொருள் ஆராய்ச்சியாளர், கல்வெட்டு ஆய்வாளர் ஆவார். இவர் முந்தைய 20 ஆம் நூற்றாண்டின் முந்தைய கொலம்பிய மாயா நாகரிகத்தைப் பற்றிய ஆராய்ச்சிக்கு குறிப்பிடத்தக்க வகையில் தனது பங்களிப்பை ஆற்றியுள்ளார். மார்லி, கார்னிகி அமைப்பின் சார்பாக, மாயா பகுதியில் விரிவான அகழ்வாராய்ச்சி செய்தார். மேலும் மாயா பகுதியில் உள்ள புனித எழுத்துமுறை பற்றிய ஆய்வுக் கட்டுரைகளை தொகுத்து வெளியிட்டார். மாயாவை பற்றிய பிரபலமான செய்திகளை மக்களுக்காக எழுதினார்.  

இவர் காலத்தில் வாழ்ந்தவர்களுக்கு,மார்லி மத்திய அமெரிக்காவின் முன்னணி தொல்பொருள் ஆராய்ச்சியாளராக விளங்கினார். சமீபத்தில் அவருடைய கோட்பாடுகளும், படைப்புகளும் பல மாற்றங்களுக்கு உட்பட்டிருந்தாலும், அவருடைய படைப்பான நாள்காட்டி எழுத்துப் பொறிப்பு இப்பொழுதும் மேற்கோள் காட்டப்படுகின்றன. கார்கினி அமைப்பால் இவர் பல்வேறு திட்டங்களுக்கு இயக்குநராக நியமிக்கப்பட்ட போது,இவர் மேற்பார்வையில் வேலை செய்த மற்றும் இவரால் ஊக்குவிக்கப்பட்ட பலபேர் பின்னாளில் புகழ்பெற்று திகழ்ந்தனர்.மாயா பகுதியைப்பற்றிய அவருடைய ஈடுபாடும்,ஆர்வமும்,அவருடைய ஆராய்ச்சிக்கு ஊக்க ஆதரவைப் பெற்றுத் தந்தது.மார்லி,முதல் உலகப்போரின்போது அமெரிக்காவிற்காக இறந்தபின்னரே வெளிச்சத்திற்கு வந்தது.மர்லியின்,மெக்ஸிகோ மற்றும் மத்தியாஅமெரிக்காவில் நடத்தப்பெற்ற அகழ்வாராய்ச்சி,ஜெர்மன் நாட்டின் நடவடிக்கைகள் மற்றும் அமெரிக்காவிற்கு எதிரான நடவடிக்கைகளைப் பற்றி துப்பறிய அமொிக்காவின் கப்பற்படை புலனாய்வுத் துறைக்கு உதவியாக இருக்கிறது.  

## Reference

:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  
:  

பகுப்பு : கரூர் மாவட்ட ஆசிாியர்களால் தொகுக்கப்பட்டது
# டிப்ளோசோன் பாரடோக்சும்


**டிப்ளோசோன் பாரடோக்சும்** (Diplozoon paradoxum) என்பது மொனோஜெனெ வகுப்பைச் சேர்ந்த ஒட்டுண்ணி தட்டைப் புழு அகும். இது ஆசியாவிலும் ஐரோப்பாவிலும் உள்ள நன்னீர் மீன் வகைகளில் காணப்படுகிறது. மேலும் முழுமையான ஒருதுணை தன்மைக்கு அறியப்படுகிறது. ஐரோப்பிய சைப்ரிட்னேட் மீன்களின் செவுள்களில் இந்த ஒட்டுண்ணி பொதுவாக காணப்படுகிறது. இது வழக்கமாக சுமார் 0.7 சென்டிமீட்டர் நீளமுள்ளது (சுமார் ஒரு விரல் அளவு). இதன் வாயில் பல காெக்கிகள் உள்ளன. அது சைப்ரிட்னேட்மீனின் செதில்களில் ஒட்டிக்காெள்கிறது. அங்கு இருந்து அதன் இரத்தத்தை உணவாக்கிகாெள்கிறது.
# நாகப்பட்டினம் நவநீதகிருஷ்ணசாமி கோயில்



**நாகப்பட்டினம் நவநீதகிருஷ்ணசாமி கோயில்** என்பது தமிழ்நாட்டில் நாகப்பட்டினம் மாவட்டம், நாகப்பட்டினம் என்னும் ஊரில் அமைந்துள்ள ஒரு பெருமாள் கோயில் ஆகும்.  

## பூசைகள்
இக்கோயிலில் பாஞ்சராத்திர முறைப்படி வழிபாடு நடக்கிறது. ஆவணி, மார்கழி, ஐப்பசி மாதம் பிரமோற்சவம், வைக்குண்ட ஏகாதசி, பவித்ரோச்வம் முக்கிய திருவிழாவாக நடைபெறுகிறது. ஆவணி மாதம் கோகுலஷ்டமி தேரோட்டம் நடைபெறுகிறது.
# இரண்டாம் இராஜேந்திர சோடர்

| வெலநாடு துர்ஜய தலைவர்கள் |  |  |
| --- | --- | --- |
| முதலாம் கொங்க சோடர் | 1076–1108 |  |
| முதலாம் ராஜேந்திர சோடர் | 1108–1132 |  |
| இரண்டாம் கொங்க சோடர் | 1132–1161 |  |
| இரண்டாம் ராஜேந்திர சோடர் | 1161–1181 |  |
| மூன்றாம் கொங்க சோடர் | 1181–1186 |  |
| பிரித்திவிஸ்வர சோடர் | 1186–1207 |  |
| மூன்றாம் ராஜேந்திர சோடர் | 1207–1216 | } |
**இரண்டாம் இராஜேந்திர சோடா** (Rajendra Choda II) என்பவர் ஒரு தெலுங்கு மன்னா் ஆவார். இவர் 1161 முதல் 1181 வரை ஆட்சி செய்த வேலநாட்டி சோடர்களில் நான்காவது அரசா் ஆவார்.  
இவரது தந்தை இரண்டாம் கொங்காவுக்குப் பிறகு இவர் ஆட்சிக்கு வந்தார் அதன்பிறகு அவரது ஆட்சிப் பகுதி முழுவதும் நெல்லூா் சோடர்கள், போட்டாபி சோடர், பகநாடு சோடர் போன்றவர்களின் கிளா்ச்சிகள் நடந்தன. இவர் காகத்திய ருத்திரதேவனிடம் தோல்வியுற்றார். இவருடைய காலத்தில் இராச்சியம் பலவீனமடைந்தது.
# அடுக்கு ஒன்றிணைப்பு வரிசையாக்கம்

**அடுக்கு ஒன்றிணைப்பு வரிசையாக்கம்** (*Cascade merge sort*) என்பது எளிமையான பரவல்களில் பயன்படுத்தப்படும், பன்னிலைமை ஒன்றிணைப்பு வரிசையாக்கத்திற்கு ஒத்த வரிசையாக்கமாகும். ஆறு கோப்புகளுக்கு குறைவாக இருப்பின் பன்னிலைமை ஒன்றிணைப்பை விட மெதுவாகவும், அதற்கு மேறபட்டிருப்பின் பன்னிலைமை ஒன்றிணைப்பை விட வேகமாகவும் செயல்படுகிறது.
# ஜீன் எம். பென்னட்

**ஜீன் எம். பென்னட்** (1930 - சூலை 18, 2008) அமெரிக்க இயற்பியலாளர் ஆவார். இவர் 1986 இல் அமெரிக்க ஒளியியல் குமுகாயத்தின் முதல் பெண் தலைவராகத் தேர்ந்தெடுக்கப்பட்டார்.  

பென்னட் 1955 ஆம் ஆண்டு பென்சில்வேனியா மாநிலப் பல்கலைக்கழகத்தில் இயற்பியலில் தனது முனைவா் பட்டத்தினைப் பெற்றார், கலிபோர்னியாவில் உள்ள கடற்படை ஆயுத மையத்தில் (தற்போது கடற்படை விமான போர் மையம்) தனது வாழ்நாள் முழுவதும் செலவிட்டார். 1983-இல் "ஒளியியல் மேற்பரப்பு தர அளவீட்டுக்கான நடைமுறை கருவிகளை உருவாக்குதல் மற்றும் ஒளியியல் தொழிற்துறைக்கான அர்ப்பணிப்புமிக்க சேவை மற்றும் வழிகாட்டல்" ஆகியவற்றிற்காக SPIE தொழில்நுட்ப சாதனையாளர் விருது பெற்றார்.  

1990 ஆம் ஆண்டில் அமெரிக்காவின் ஒளியியல் குமுகாயத்திலிருந்து டேவிட் ரிச்சர்ட்சன் பதக்கம் பெற்றார். 1994 ஆம் ஆண்டில் அவர் கடற்படை ஆயுத மையத்தின் ஒரு பிரபலமான ஆய்வாளர் என்ற பெயரினை பெற்றார். 1988 முதல், ரோஸ்-ஹல்மான் தொழில்நுட்ப நிறுவனம் ஒளியியலில் சிறப்பான சேவை செய்யும் ஒருவருக்கு ஆண்டுதோறும் ஜீன் பென்னட் விருது வழங்கி வருகிறது.  

இவர் தனது 768வது அகவையில் 2008 சூலை 18 அன்று இறந்தார்  அப்போது அவரது வயது 78.
# நிலவின் உள் கட்டமைப்பு

basalt collected by Apollo 15.]]  

**நிலவின் உள்பகுதி** *(Internal structure of moon)* சராசரியாக 3346.4 கி.கி/மீ<sup>2</sup> அடர்த்தியைக் கொண்ட ஒரு மாறுபட்ட அமைப்பு ஆகும். புவி வேதியியல் ரீதியிலான கடினமான பாறைகளால் ஆன மேலோடு, மேலோட்டுக்குக் கீழே மேன்டில் எனப்படும் மூடகம் மற்றும் கோள் உள்ளகம் ஆகிய பகுதிகளால் இது உருவாகியுள்ளது. 4.5 மில்லியனுக்கும் அதிகமான ஆண்டுகளுக்கு முன்பு அதன் உருவாக்கம் முடிந்தவுடன், மாக்மா கடலின் படிகமயமாக்கலின் விளைவாக இந்த அமைப்பு உருவானதாக நம்பப்படுகிறது. நிலவின் வெளிப்புறத்தை அகற்றுவதற்கு தேவையான ஆற்றலை, புவி-நிலவின் அமைப்பை உருவாக்கியது மற்றும் புவியின் சுற்றுப் பாதையில் உள்ளப் பொருள் ஒரு பெரும் தாக்கத்திற்கு காரணமாக அமைகிறது. மேலும் மாக்மா கடலின் படிகமாக்கல் மற்றும் தரம் வாய்ந்த பிளாகோகோலஸ் பகுதி மேலோடு உயர்த்ப்பட்டிருக்கும்.  

கோளப்பதையில் புவிவேதியியல் வரைப்படம் நிலவின் மேற்பரப்பு எனபது மாக்மா கடலியல் கருதுகோளுடன் இணக்கமானதாக இருக்கிறது தனிமங்களின் அடிப்படையில் சந்திர கிரகமானது முதன்மையாக ஆக்ஸிஜன், சிலிக்கான், மெக்னீசியம், இரும்பு, கால்சியம் மற்றும் அலுமினியம் ஆகியவற்றை உருவாக்குகிறது. ஆனால் டைட்டானியம், யுரேனியம், தோரியம், பொட்டாசியம் மற்றும் ஹைட்ரஜன் போன்ற தனிமங்கள் சிறியளவில் உள்ளன. புவிக்கோளவியல் நுட்பத்தின் அடிப்படையில் சந்திரனின் மேலோடு சுமார் 50கீமி அடர்த்திக் கொண்டதாக மதிப்பிடப்பட்டுள்ளது  
## மேற்கோள்
# தேரிழந்தூர் தொழுதாலங்குடி கோவிந்தராஜ பெருமாள் கோயில்



**தேரிழந்தூர் தொழுதாலங்குடி கோவிந்தராஜ பெருமாள் கோயில்** தமிழ்நாட்டில் நாகப்பட்டினம் மாவட்டம், தேரிழந்தூர் தொழுதாலங்குடி என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் பாஞ்சராத்திர முறைப்படி நான்கு காலப் பூசைகள் நடக்கின்றன. ஐப்பசி, மார்கழி, தை, சித்திரை, ஆடி மாதம் பவித்ர உற்சவம், தனுர் மாத பூசம், கருடசேவை, வருடபிறப்பு பூஜை, ஆடிப்பூரம் ஆகியவை முக்கிய திருவிழாவாக நடைபெறுகிறது.
# செங்குந்தபுரம்



**செங்குந்தபுரம்** என்பது தமிழ்நாடு மாநிலம், அரியலூர் மாவட்டத்தில் ஜெயங்கொண்டம் (ஜெயம்கொண்ட சோழபுரம்) பகுதியில் உள்ள ஒரு சிறிய கிராமமாகும். இக்கிராமத்தில் 1,500 செங்குந்தர் குடும்பங்கள் உள்ளன. இதன் அஞ்சல் குறியீடு 621802 ஆகும்.  

இந்த ஊர் ஜெயங்கொண்டம் நகராட்சியின் 2-வது மற்றும் 11-வது வார்டு பகுதிகளை உள்ளடக்கியது.  

இந்த ஊர் ஜெயங்கொண்டத்திலிருந்து செந்துறை செல்லும் சாலையில் 3 கிலோமீட்டர் தொலைவில் அமைந்துள்ளது. இதன் தென்கிழக்கில் ஜெயங்கொண்டம் நகரம், தெற்கில் சூரியமணல் கிராமம், மேற்கில் கரைமேடு கிராமம், வடக்கில் புதுக்குடி கிராமம் எல்லைகளாக உள்ளன.  

1916-ஆம் ஆண்டில் செங்குந்தபுரம் உருவானது. மருதூர், வாரியங்காவல் மற்றும் இலையூர் ஆகிய பகுதிகளில் அடிக்கடி ஏற்பட்ட வெள்ளப்பாதிப்பால் இக்கிராமம் உருவானது.  

உடையார்பாளையம் ஜமீன்தாரிடமிருந்து செல்லக்கணபதி முதலியார் மற்றும் செல்லக்குட்டி முதலியார் அடங்கிய குழுவினரால் 56 ஏக்கர் நிலம் வாங்கி இந்த ஊர் நிர்மாணிக்கப்பட்டது. பெரும்பான்மையான மக்கள் நெசவுத்தொழில் செய்து வந்தனர்.  

இந்த ஊரில் உற்பத்தியாகும் கைத்தறி சேலைகள் மிகவும் பிரபலமானது. ஆந்திராவில் உள்ள கடப்பா, நெல்லூர் , ராஜமுந்திரி பகுதி மக்களிடம் பிரபலமாக உள்ளது. கைத்தறி, பட்டு நெசவு செய்து வந்த பலரும் இப்போது வேறு தொழிலுக்கு மாறியுள்ளனர். தற்போது படித்த இளைஞர்கள் பலரும் வெளியூர்/வெளிமாநிலங்களில் உள்ள தனியார் நிறுவனங்களில் பணிபுரிந்து வருகின்றனர்.  

இக்கிராமம் 2016-ஆம் ஆண்டில் தனது நூற்றாண்டு  விழாவினை மிகப்பெரிய விழாவாகக் கொண்டாடியது. இதனை நினைவுகூறும் விதமாக நினைவுத்தூண் இக்கிராம மக்களால் நிறுவப்பட்டுள்ளது.  

இந்த ஊரில் விநாயகர் கோயில், மாரியம்மன் கோவில் (அதே வளாகத்தில் சிவன் கோயில்), கிருஷ்ணர் கோவில், அரச மரத்தடி சமயபுரம் மாரியம்மன் கோயில்  ஆகியவை உள்ளன.  

சில ஆண்டுகளுக்கு ஒரு முறை நிகழும் மாரியம்மன் கோவில் திருவிழா பிரபலமானது. இதில் பெண்கள் பால்குடம் எடுத்தும், ஆண்கள் மயில் காவடி, பூந்தேர், சிலா குத்திக்கொள்ளுதல் மூலம் தங்கள் நேர்த்திக்கடனை செலுத்துகின்றனர். திருவிழாவின் கடைசி நாளில் வரும் தேர் பிரபலமானது.  

இந்த ஊர் மக்களின் நீர் மேலாண்மை சிறப்பானது. இந்த ஊரில் மீனம்பாடி ஏரி, மாரியம்மன் கோயில் ஏரி , அரச மரத்து ஏரி என பல ஏரிகள் உள்ளன. ஓர் ஏரி நிரம்பினால் அதன் உபரி நீர் அடுத்த ஏரிக்குச் செல்லும்வண்ணம் கால்வாய் வசதிகள் சிறப்பாக உள்ளன.  

இந்த ஊரில் உள்ள அரசு உயர்நிலைப்பள்ளி மிகப் பிரபலமானது. அருகிலுள்ள பல கிராமங்களிலிருந்து மாணவர்கள் பலர் இப்பள்ளியில் படித்துப் பயன்பெற்றுள்ளனர்.  

## மேற்பார்வை

## வெளியிணைப்புகள்
1. 
1. 
1.
# தேரிழந்தூர் பள்ளிகொண்ட ரெங்கநாத கோயில்



**தேரிழந்தூர் பள்ளிகொண்ட ரெங்கநாத கோயில்** தமிழ்நாட்டில் மயிலாடுதுறை மாவட்டம், தேரிழந்தூர் என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. ஐப்பசி, மார்கழி, தை, மாசி , சித்திரை, ஆடி, புரட்டாசி மாதம் பவித்ர உற்சவம், தனுர் மாதம், கருட சேவை, ராமர் காட்சி கொடுத்தல், வருடபிறப்பு, பூரம், நவராத்திரி முக்கிய திருவிழாவாக நடைபெறுகிறது.
# தெரழுதூர் நல்லமாரியம்மன் கோயில்



**தெரழுதூர் நல்லமாரியம்மன் கோயில்** தமிழ்நாட்டில் நாகப்பட்டினம் மாவட்டம், தெரழுதூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. சித்திரை மாதம் 3 நாள் சித்திரை பெருவிழா முக்கிய திருவிழாவாக நடைபெறுகிறது. ஆவணி மாதம் ஆவணி கடை ஞாயிறு திருவிழாவாக நடைபெறுகிறது. சித்திரை மாதம் தேரோட்டம் நடைபெறுகிறது.
# சென் ஜியா'எர்

**சென் ஜியா'எா்** (Chen Jia'er சீனம்: 陈佳洱; October 1, 1934 - ) என்பவர் ஒரு சீன அணுசக்தி இயற்பியலாளர், ஒரு முடுக்கி இயற்பியலாளர் மற்றும் சீன அகாடமி ஆஃப் சயின்சஸ் (CAS) ஒரு கல்வியாளர் ஆவார்.  

சென் 1934-ல் -ஷாங்காய் நகரத்தில் பிறந்தார். 1954-ல் வடகிழக்கு சீனா, சாங்சன்-ல் உள்ள பீப்புள் பல்கலைக்கழகத்தில் (தற்போது ஜிலின் பல்கலைக் கழகம்) தன்னுடைய இயற்பியல் பட்டப்படிப்பை முடித்தாா். பெக்கிங் பல்கலைக் கழகத்தில் தொழில்நுட்ப இயற்பியல் துறையில் 1955 முதல் ஆசிாியராக பணிபுாிந்து பின்னா் அத்துறையின் துணை முதல்வராக பதவி உயா்த்தப்பட்டாா்.  

பிாிட்டிஷ் ராயல் சொசைட்டி அவரை அழைத்து ஆக்ஸ்போா்டு பல்கலைக்கழக அனுக்கரு இயற்பியல் துறையில் 1963 முதல் 1965 வரை visiting scientist - ஆக நியமிக்கப்பட்டாா்.  மேலும் அவர் அங்கு ரூதா்ஃபோா்டு உயா் ஆற்றல் நிறுவனத்தில் தொடா் நிலைமின்னியல் முடுக்கி மற்றும் சின்க்தரோட்ரான் முடுக்கிகளைப் பற்றி ஆராய்ந்தறிந்தாா்.  

1982 முதல் 1984 வைர SUNY, ஸ்டோனி புரூக் மற்றும் லாரன்ஸ் பொ்க்லே ஆய்வகத்தில் வருகை விஞ்ஞானியாக பணியாற்றினாா்.  ஆகஸ்ட் 1984-ல் பெக்கிங் பல்கலைக்கழகத்தின் அறிவுப் பகுதியின் தலைவராகவும் மற்றும் துணைத் தலைவராகவும் ஆனாா்.  மேலும் அவர் PKU-வில் உள்ள துகள் இயற்பியல் நிறுவனத்தின் இயக்குநராக நியமிக்கப்பட்டாா்.  நவம்பா் 1993-ல் CAS-ல் சீன அறிவியல், கணித மற்றும் இயற்பியல் கலைக்கழகத்தின் வளா்ச்சிக்குழு  அங்கத்தினராக தேர்ந்தெடுக்கப்பட்டார். சென் ஆகஸ்டு 1996 முதல் டிசம்பா் 199 முடிய பெக்கிங் பல்கலைக்கழகத்தின் தலைவராக பணியாற்றினாா். 1998-ல் ஆசிய - பசிபிக் இயற்பியல் கழகத்தின் தலைவரானாா். டிசம்பா் 1999-ல் சீனாவின் தேசிய இயற்கை அறிவியல் நிறுவனத்தின் இயக்குனா் ஆனாா்.
# பைத்தூர்



**பைத்தூர்** என்பது இந்தியா நாட்டில், தமிழ்நாடு மாநிலம், சேலம் மாவட்டம், ஆத்தூர் தாலுகாவின் தெற்குப் பகுதியில் அமைந்துள்ள ஒரு கிராமமாகும்.  

இங்கு வசிக்கும் குடியிருப்பாளர்களுக்கு விவசாயம் வருமானத்திற்கான முக்கிய ஆதாரமாக உள்ளது.  

ஆத்தூருக்கும் பைத்தூருக்கும் இடையே உள்ள தூரம் 4.3 மைல் அல்லது 6&#x20;கி.மீ. மற்றும் 915.53 மீட்டர் ஆகும்.
# கரைகண்டம் விஸ்வநாத சுவாமி கோயில்



**கரைகண்டம் விஸ்வநாத சுவாமி கோயில்** தமிழ்நாட்டில் மயிலாடுதுறை மாவட்டத்தில், கரைகண்டம் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. வைகாசி மாதம் விசாகம் முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.
# அலைதல் ஒன்றிணைப்பு வரிசையாக்கம்

**அலைதல் ஒன்றிணைப்பு வரிசையாக்கம்** அல்லது **அலைதல் வரிசையாக்கம்** என்பது ஒன்றிணைப்பு வரிசையாக்கத்திலிருந்து வேறுபட்டு, நாடா இயக்ககத்துடன் பின்னோக்கி வாசிக்க பயன்படுகிறது. நாடா ஒன்றிணைப்பில் ஒரு முழுமையான பரவல் செய்யப்படுவதற்குப் பதிலாக, உள்ளீடுகளின் பரவல் மற்றும் தொடா்ந்த இணைத்தல் ஆகியவை பிரிக்கப்படுகின்றன. அலைதல் ஒன்றிணைப்பு வரிசையாக்கம்  மாற்றியமைக்கப்படும் நேரத்தை வீணடிக்காது அல்லது நாடா இயக்கத்துடன் வழக்கமான நாடா ஒன்றிணைந்த நிலையில் செயல்படாமல் இருக்கும்.  

"அலைதல் ஒன்றிணைப்பு வரிசையாக்கம்" பின்னோக்கி வாசிக்கும் நாடாக்களுக்காக வடிவமைக்கப்பட்டது.  பொதுவாக, அடுக்கு ஒன்றிணைப்பு  மற்றும் பன்னிலை ஒன்றிணைப்பு வரிசையாக்கத்தை விட அதிக செயல்திறன் கொண்டது.
# மாயனூர் (தமிழ்நாடு)



**மாயனூர்** தமிழ்நாடு மாநிலத்தில் கரூர் மாவட்டம், கிருஷ்ணராயபுரம் வட்டாரத்தின் மாயனூர் ஊராட்சிக்குட்பட்ட ஒரு சிற்றூராகும். காவிரியின் தென் கரையில் அமைந்து புண்ணியத் தலமாகவும், சுற்றுலாத் தலமாகவும் விளங்கிறது. இவ்வூரானது கரூர் - திருச்சி தேசிய நெடுஞ்சாலை எண் - 37-ல் (NH - 37) அமைந்துள்ளது. கரூரிலிருந்து 20 கிலோமீட்டர் தொலைவிலும். குளித்தலையிலிருந்து 21 கிலோமீட்டர் தொலைவிலும் அமைந்துள்ளது. இங்கு காவிரியாறு அகண்ட காவிரியாக அமைந்தள்ளது.  

## படங்கள்
# மொரட்டாண்டி பிரத்தியங்கரா தேவி கோயில்

**பிரத்தியங்கரா தேவி கோயில்** என்பது புதுச்சேரி மாநிலத்தில் மொரட்டாண்டி ஊரில் அமைந்துள்ள அம்மன் கோவிலாகும். எழுபத்தி இரண்டு அடி உயரமான பிரத்தியங்கிரா தேவி சுதை சிற்பம் இக்கோவிலில் உள்ளது.  

## சந்நிதிகள்
- அஷ்டதிக் பாலகர்களான இந்திரன், அக்னி, எமன், நிருதி, வருணன், வாயு, குபேரன், ஈசானன்,
- உக்ர நரசிம்மர்,
- காலபைரவர்
- சக்கரத்தாழ்வார்
- சண்டிகேஸ்வரர்,
- தட்சிணாமூர்த்தி,
- தன்வந்திரி,
- துர்க்கை,
- பாதாள பிரத்யங்கிரா தேவி,
- பிரளய விநாயகர்,
- பிராம்ஹி, மகேஸ்வரி, வைஷ்ணவி, வாராஹி, இந்திராணி, சாமுண்டி
- மகாலட்சுமி,
- வாஸ்து பகவான்,
- ஹயக்கிரீவர்

## மொரட்டாண்டி சித்தா்
மொரட்டாண்டி சித்தா் என்று அழைக்கப்பட்ட தொல்லைக்காது சாமிகள் இக்கோயிலில் வாழ்ந்துள்ளார்.  

## வழிபாட்டு முறை

பிரத்தியங்கரா தேவி கோயிலில் தேய்பிறை அஷ்டமி தினத்தில்,நடுநிசி வேளையில் பிரத்தியங்கரா தேவிக்கு யாகங்கள் நடைபெற்று வருகிறது.  

## நேர்த்திக்கடன்
- 
- சர்க்கரைப்பொங்கல், எள்ளு சாதம், புளியோதரை, தயிர்சாதம், எள்ளுருண்டை பாயசம், கிழங்குவகைகள், உளுந்தவடை வெண்ணெய், திராட்சை ரசம் ஆகிய உணவு வகைகள் நைவேத்தியமாக படைக்கப்படுகின்றன.
- நீல நிற ஆடைகள், நீலம் சிகப்பு நிற பூக்கள், எளுப்பூ, செந்தாமரை ஆகியவையும் படைக்கப்படுகின்றன.
- ஜாதிக்காய் மாலை, வாழை நாரில் கட்டப்பட்ட வாழைப்பூ மாலை ஆகியவை பிரத்யங்கிரா தேவிக்கு மட்டும் சமர்பிக்கப்படுகின்றன.
# அசுணம்

**அசுணம்** என்பது சங்க இலக்கியங்களில் அரிதாக குறிக்கப்படும் ஒரு **இசையறி விலங்கு** ஆகும். இது கற்பனை விலங்காக கூட இருக்கலாம். அசுணம் என்பது பறவையா? அல்லது விலங்கா? என்பதில் கருத்து வேறுபாடுகள் உண்டு. ஒரு குறிப்பிட்ட டெசிபல் அளவு ஒலிக்கு மேல் ஒலி அளவு இருந்தால் அது இரைச்சலாக மாறி விடும். ஒலி மாசை உண்டு பண்ணிவிடும். அசுணம் இனிய இசையை ரசிக்கும். அதே நேரத்தில் கொடிய இசையைக் கேட்க நேரி்ட்டால் உடனே உயிரை விட்டு விடும்.  

கூதிர் காலத்தில் கூதளம் பூவில் மொய்க்கும் வண்டுகள் பாடும் இசையை அசுணம் கூர்ந்து கேட்கும் என்று சங்கப்பாடல் ஒன்று குறிப்பிடுகிறது.  

கம்பராமாயணம் இந்த அசுணம் பற்றிக் குறிப்பிடுகிறது. வேங்கை, கோங்க மரங்களில் ஊஞ்சல் கட்டி ஆடும் கொடிச்சியரின் பாடலைக் கேட்டு அசுணமா நெருங்கி வருவதைப் பார் என்று சித்திரகூட மலையில் இராமன் சீதைக்குக் காட்டுவதாக அந்தப் பாடல் வருகிறது.  

ஊத்துக்காடு வெங்கட சுப்பையர் இயற்றிய ***நீல மலர் கோலத் திருமேனி*** என்று தொடங்கும் பாடலின் அநுபல்லவியில்  
"சோலை தனில் நடமாடும் தூய குழல் இசைபாடும்  
சுகமுறும் **அசுணமும்** மகிழ விரித்தாடும்  
இறகு நிழலமரும் எழிலுக்கெழிலான" என்ற வரிகள் உள்ளன. இப்பாடலுக்கு விளக்கம் எழுதிய சிலர் அசுணம் என்பதை மயில் என்று குறிப்பிட்டுள்ளனர்.  

## மேற்கோள்:
# பேராவூரணி தொடருந்து நிலையம்


**பேராவூரணி தொடருந்து நிலையம்** (*Peravurani railway station*, நிலையக் குறியீடு:*PVI*) இந்தியாவின், தமிழ்நாட்டின், தஞ்சாவூர் மாவட்டத்தில், பேராவூரணி நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், திருச்சிராப்பள்ளி கோட்டத்தின் கீழ் செயல்படுகிறது.  

## பின்னணி
இத்தொடருந்து நிலையமானது, பேராவூரணி நகரத்தினுள் அமைந்துள்ளது. இது வடக்கில் திருத்துறைப்பூண்டி தொடருந்து நிலையத்தையும், தெற்கில் காரைக்குடி தொடருந்து நிலையத்தையும் இணைக்கிறது. இது ஆரம்பத்தில் மீட்டர் கேஜ் தொடருந்து பாதையாக அமைக்கப்பட்டு, இதில் இரண்டு பயணிகள் தொடருந்தும், ஒரு விரைவுத் தொடருந்தும் என மொத்தம் மூன்று தொடருந்துகள், தினமும் இயங்கி கொண்டிருந்தது. இந்த தொடருந்து நிலையத்துக்கு அருகிலேயே, பேருந்து நிலையம் உள்ளது. இதன் அருகிலுள்ள வானூர்தி நிலையம், 90 கிலோமீட்டர் தொலைவில் உள்ள திருச்சிராப்பள்ளி வானூர்தி நிலையம் ஆகும்.  

## வழித்தடம்
பேராவூரணி தொடருந்து நிலையமானது, திருத்துறைப்பூண்டி தொடருந்து நிலையத்திற்கும், காரைக்குடி தொடருந்து நிலையத்திற்கும் இடையில் உள்ளது. இப்பொழுது பாதை மாற்று பணி மயிலாடுதுறை, திருவாரூர் மற்றும் காரைக்குடி வரை 187 கிலோமீட்டா நீட்டிப்பு செய்யும் பணிக்கு ரூ. 711 கோடி 2007 – 2008ல் அனுமதிக்கப்பட்டு, பணி நடைபெறுவதன் காரணமாக, தொடருந்து நிலையம் பயணிகள் யாருமற்ற நிலையில் உள்ளது. ஆனால் மாற்றும் பணி மிக மெதுவாக நடைபெறுகிறது. பேராவூரணி தொடருந்து நிலையக் கட்டிடம், கட்டுமானப் பணிகளும் நடைபெற்று வருகின்றது.
# விக்னேர் விருது

**விக்னேர் பதக்கம்** (*Wigner Medal *) என்பது இயற்பியல் குழு கோட்பாட்டிற்கு தனது சிறந்த பங்களிப்பை அளித்தவரை அங்கீகரிக்கும் வகையில் வடிவமைக்கப்பட்ட ஒரு விருது ஆகும். , விக்னேர் பதக்கம் குழு கோட்பாடு மற்றும் அடிப்படை இயற்பியல் அறக்கட்டளை மூலம் நிர்வகிக்கப்படுகிறது இது ஒரு  வெளிப்படையானஆதரவு அமைப்பு ஆகும். அமெரிக்க ஐக்கிய நாட்டின் பிரிவு 170 ன் படி இதற்கு வழங்கப்படும் நன்கொடைகளுக்கு வரி விலக்கு வழங்கப்படும் என கூறியுள்ளது.  

முதன் முதலாக இவ்விருது 1978 ல் யுஜின் விக்னேர்க்கு வழங்கப்பட்டது. இந்த விருது குழு கோட்பாடு மற்றும் கணித இயற்பியலில் மாநாட்டில் முதல் வழங்கப்பட்டது.  

## விருது பட்டியல்
ஆதாரம்: விக்னேர் பதக்கம் முகப்பு  
- 1978 யுஜின் விக்னேர்
- 1978 வலேண்டின் பர்க்மான்
- 1980 இசுரேல் கெல்ஃபாண்ட்
- 1982 லூயிஸ் மைக்கேல்
- 1984 யுவல் நே எமன்
- 1986 பெச குர்சி
- 1988 இசடோரே சிங்கர்
- 1990 பிரான்செஸ்கோ லசெல்லோ
- 1992 ஜூலியஸ் வெஸ்மற்றும் புருனோ ஜுமினோ
- 1994 ஆம் ஆண்டு *வழங்கப்படவில்லை*
- 1996 விக்டர் கக்மற்றும் ராபர்ட் முடி
- 1998 மார்கோஸ் மொஷின்ச்கி
- 2000 லோக்லைன் ஓ'ரபியர்டைக்
- 2002 ஹாரி ஜீன்நாட் லிப்கின்
- 2004 எரடால் இனோனு
- 2006 சுசுமு ஒகுபு
- 2008 *வழங்கப்பட்டது*
- 2010 மைக்கேல் ஜிம்போ
- 2012 சி. ஆல்டன் மீட்
- 2014 யோசுவா Zak
- 2016 Bertram Kostant

## மேலும் பார்க்க
- பரிசுகள் பட்டியல், பதக்கங்கள் மற்றும் விருதுகள்
- பரிசுகள் பட்டியல் பெயரிடப்பட்டது மக்கள்
# மார்வின் டி. கிரார்டோ

**மார்வின் டி. கிரார்டோ** (*'Marvin D. Girardeau*, 3 அக்டோபர் 193013 சனவரி 2015) ஒரு அமெரிக்கக் குவாண்டம் இயற்பியலாளராகவும், அரிசோனா பல்கலைக்கழகத்தில் ஆய்வுப் பேராசிரியராகவும் இருந்தார். இவரது சாதனைகளில் ஒன்று 1960 ஆம் ஆண்டில் டோங்க்ஸ்-கிரார்டோ எரிவாயு இருப்பை யூகித்து கண்டுபிடித்தது. 2004-இல் இந்த டோங்க்ஸ்-கிரார்டோ எரிவாயு உருவாக்கப்பட்டது. மேலும் அதன் பண்புகள் அளவிடப்பட்டு கிரார்டோவின் ஆரம்பகாலக் கணிப்புகள் உறுதி செய்யப்பட்டது.  

அவருடைய ஆராய்ச்சி ஆர்வங்கள், இறுக்கமான டி பிராலி அலைவடிவங்களில் உள்ள நுண்ணிய அணுக்கரு ஆற்றலின் இயக்கவியலில் சேர்க்கப்பட்டன. கிரார்டோ 1984-இல் ஹம்போல்ட் பரிசை வென்றார். மேலும் அமெரிக்க இயற்பியல் சமூகம் என்ற அமைப்பில் உறுப்பினராக இருந்தார்.  

- http://www.optics.arizona.edu/girardeau/
# உப்பை வடிக்கும் சிறப்பு உறுப்புகள்


கடற் பறவைகளும் ஊர்வன இனத்தைச் சார்ந்த பிராணிகளும் உப்புகளை வடிகட்டும் சிறப்பு உறுப்புகளைப் பெற்றுள்ளன. அவை **உப்புச் சுரப்பி** (*Salt gland*) எனப்படும். இவை வெவ்வேறு உயிரினங்களில் வெவ்வேறு இடத்தில் அமைந்துள்ளன. இந்த சுரப்பிகள் பல சுரப்புக் குழாய்களைக் கொண்ட மடல்களாக உள்ளன, அவை மையத்தில் உள்ள வெளியேற்றக் கால்வாயிலிருந்து வெளியில் பரவுகின்றன. சுரக்கும் குழாய்கள் எபிதீலியம் செல்களின் ஒற்றை அடுக்குடன் வரிசையாக உள்ளன. இந்த சுரப்பிகளின் விட்டம் மற்றும் நீளம் சிறப்பினங்களின் உப்பு உறிஞ்சுதலைப் பொறுத்து மாறுபடும்  

## பறவைகளில் உப்புச் சுரப்பி
சில கடற்பறவைகளில் உப்புச்சுரப்பி கண்குழியின் மேல்நுனியின் மீது அமைந்துள்ளது. அதன் கழிவு நாளம் மூக்குத்துவாரத்தில்தான் திறக்கின்றன. இது சுரக்கும் திரவத்தில் உள்ள சோடியத்தின் அளவு அதன் இரத்தில் இருக்கும் அளவை விட ஐந்து மடங்கு அடர்வு அதிகமாக உள்ளது. இது கடல் நீரின் உப்பு அடர்வை விட சுமார் 3 மடங்கு அதிகம்.  

மூக்கிலிருந்து சுரக்கும் உப்பு மிகுந்த இத்திரவம், சளியைப் போல அதன் அலகிலிருந்து சிறிது நேரம் தொங்கிக்கொண்டிருந்து பின்னர் கீழே விழும். இதனைப் பார்பதற்கு அப்பறவைக்கு சளி பிடித்திருப்பது போன்ற தோற்றத்தை ஏற்படுத்தும்.  

## கடற்வாழ் உயிரிகளில் உப்புச்சுரப்பி

கடற்வாழ் உயிரிகளான ஆமை, முதலை, பாம்பு மற்றும் பல்லி போன்ற உயிரிகளில் உப்புச் சுரப்பிநாளம் கண்களின் ஓரத்தில் திறக்கின்றன.தன் உணவில் உள்ள அதிகப்படியான உப்பை சுரப்பி முலம் வடிகட்டி கண்ணீராக வெளியேற்றுகின்றன.இதனைத்தான் 'முதலைக் கண்ணீர்'என்கிறோம்.பெண் பச்சை ஆமை (green turtle)ஆண்டிற்கு ஒரு முறைதான் கடற்கரை மணலில் அலைவதை காண முடியும்.தன் முட்டைகளை மணலில் பதித்துவிட்டு திரும்பும் போது கண்களின் ஓரத்தில் உப்பு கண்ணீரோடு சேர்ந்து வெளியேறுவதை பார்பதற்கு அழுவதை போன்ற தோற்றத்தைத் தரும்.
# பெரிய மரச்சிதை பொருட்கள்


பெரிய மரச்சிதைப்பொருட்கள் ( Large woody debris ) என்பது பெரிய மரக்கட்டைகள்,குச்சிகள் மற்றும் பிற மரக்கட்டைகளைக் (நீரோடை மற்றும ஆற்றில் விழும் )குறிக்கும். அவை நீரோட்டபாதையின் வடிவத்தையும் ,நீரின் வேகத்தையும் பாதிப்பதில் முக்கியப் பங்கு வகிக்கின்றன. சில நீரோடைகள் நீரின் வேகத்திற்காகவும்,அழகான தோற்றத்திற்காகவும் மரச்சிதைப்பொருட்கள் அகற்றப்படுகின்றன்.இவ்விடங்களில் மரச்சிதைப்பொருட்களின் அளவு குறைந்த அளவெ காணப்படும்.  

மரச்சிதைப்பொருட்களைப் பற்றிய கல்வி,காடுகள் மேலாண்மைத் திட்டத்தில் முக்கியத்துவம் பெறுகிறது.கறைந்த அளவு வளர்த்தல் மூலம் மரச்சிதைப்பொருட்களின் அளவை நீரோடைகளில் குைறக்க முடியும்.வடமேற்கு பசிபிக் பகுதிகளில் பெரியமரச்சிதைப்பொருட்கள் இருப்பது சால்மன்வகை மீன்களு்ககு வாழிடமா அமைகின்றது..  
அதிக அளவில் பெரிய மரச்ச்சிதைப்பொரட்கள் இருப்பது எவ்விடத்தைச் சுற்றியும்,அடிப்பகுதியிலும் மண் அரிப்பை ஏற்படுத்தகிறது.மண் அரிப்பின் அளவானது அவ்விடத்திலுள்ள மரச்சிதைப்பொருட்களின் அளவு, நீரோடையின் ஆழம் ஆகியவற்றைப் பொருத்து மாறுபடும்.
# காதுகேளாதோர் தேசிய சங்கம் (இந்தியா)

**காதுகேளாதோர் தேசிய சங்கம்** (National Association of the Deaf (India) என்பது 2005 இல  இந்தியாவில் காது கேளாதோர்க்காக நிறுவப்பட்ட ஒரு அமைப்பு ஆகும். என்.ஏ.டி.வின் இலக்கானது இந்தியாவிள் உள்ள காது கேளாதோருக்கான அமைப்பு மற்றும் அவர்களுக்கான கல்வியை ஒருங்கிணைப்பது ஆகும். என்.ஏ.டி. *இந்திய சைகை மொழி* பயன்பாட்டை ஊக்குவிக்கிறது. தற்போது என்.ஏ.டி.-இல்  2,500 க்கும் அதிகமான உறுப்பினர்கள் உள்ளனர். ஜனவரி 2007 இல், என்.ஏ.டி. ஜவஹர்லால் நேரு பல்கலைக்கழகதில், த சைன் மொழி மொழிபெயர்ப்பாளர்கள் சங்கம் துவங்குவதற்காக, மொழியியல் துறையை என்.ஏ.டி ஒருங்கிணைத்தது.  

அமெரிக்காவியுள்ள காதுகேளாதோர் தேசிய சங்கத்தைப்  போலல்லாமல், என்.ஏ.டி . காது கேளாதோர் உலகக் கூட்டமைப்பு (WFD) உடன் இணைக்கப்படவில்லை. இருப்பினும், என்.ஏ.டி மற்றொரு அமைப்பபான, "காது கேளாதோருக்கான அகில இந்திய கூட்டமைப்பு" WDF உடன் இணைந்துள்ளது.  
## விருதுகள்
- All India Bank Employees of the Deaf, 2008
- Bhopal Deaf Association, 2009
- Chhattisgarh Association of the Deaf, 2010
- Bangalore Deaf Association, 2011
- Malwa- Nimad Badhir Sangh, 2012
# நீர் நொச்சி

**நீர் நொச்சி** அல்லது **சிறு நொச்சி** என்று அழைக்கப்படும் தாவரத்தின் தாவரவியல் பெயர் வைடெக்ஸ் டிரைபோலியோ (*Vitex trifolia*) ஆகும். இணை தாவரப்பெயர் வைடெக்ஸ் இண்டெக்ரீமா (Vitex Integrima). வெர்பனேசிக் குடும்பத்தைச் சேர்ந்த மணமுள்ள சிறு மரம். இத்தாவரம் அந்தமான் மற்றும் தென்னிந்தியப் பகுதிகளில் காணப்படுகிறது. கடற்கரைப் பகுதிகளில் மிகுதியாக வளரும், சமவெளிகளிலும் நட்டு வளர்க்கலாம்.  

இலங்கை, சீனா, ஜப்பான், மலேசியா, ஆஸ்திரேலியா நாடுகளில் காணப்படுகிறது. ஆண்டு முழுவதும் பூக்களுடன் வளம் குறைந்த மண்ணிலும் நன்கு வளரும். வேலியாகவும் வளர்க்கலாம். மழைக் காலத்தில் வளர்ப்பது உகந்தது.  

## அமைப்பு
6 மீ வரை வளரும். இளம் மரப்பகுதிகளில் வெண்மையான மயிர் காணப்படும். பட்டை வெளிர் நிறமாகவோ சாம்பல் நிறமாகவோ இருக்கும். இலைகள் காகிதம் போன்றிருக்கும். நீள்சதுர வடிவமானவை. 8 - 10 இரட்டைப் பக்க நரம்புகள் உண்டு. இலை நுனி கூரானது. இலையோரம் மழுங்கியப் பற்களைக் கொண்டது. ஐந்து புல்லி இதழ்கள் கொண்டது.  

மகரந்த தாள்கள் நான்கு. மகரந்த கம்பிகள் 3 மி.மீ, 35 மி.மீ என இரண்டு உயரங்களில் வளரும். கனி பழுத்தால் நீலங்கலந்த கறுப்பு நிறமாயிருக்கும். புள்ளிவட்டத்தால் தாங்கப்பட்டிருக்கும். முளை சூழ்தசை இல்லை. வித்திலைகள் சதைப்பற்றானவை.  

### பயன்
வாதவலி, வீக்கம், சுளுக்கு நோய்களில் பயனாகிறது. இலையை உலர்த்தி தூள் செய்து இலைச்சாற்றுடன் கலந்து தர காய்ச்சல் போகும். இலைச்சாறு குடல் கோளாறுகளைப் போக்கும். பிலிப்பைன்ஸில் காச நோயைப் போக்க பயன்படுத்துகின்றனர்.
# கலப்புப் பலப்படியாக்கம்

## கலப்புப் பலப்படியாக்கம்:
இம்முறையில் வெவ்வேறு தனிமங்களின் மூலக்கூறுகள் ஒன்றிணையும்போது (வேதிவினையில்) நீா் அல்லது அம்மோனியா வாயு துணை பொருள்கள் வெளியேறி பலபடியாக்கலின்போது ஒரு பொிய பலபடி உருவாகிறது.  

(எ.டு) பீனாலும் (C6H5OH), பாா்மால்டிகைடும்(HCHO) பலப்படியாக்கலின்போது இணைந்து பினால்பாா்மால்டிகைடு அல்லது பேக்கிலைட்டு உண்டாகிறது. அப்போது நீா் துணைபொருளாக வெளியேறுகிறது.  

nC6H5OH + nHCHO ------> (-C6H5OH-CH2-C6H5OH-)n
# இராமநாதபுரம் வருவாய் கோட்டம்

**இராமநாதபுரம் வருவாய் கோட்டம்** என்பது இந்தியாவின், தமிழ்நாட்டின், இராமநாதபுரம் மாவட்டத்தில் உள்ள ஒரு வருவாய் கோட்டமாகும். இதில் இராமநாதபுரம் வட்டம், இராமேஸ்வரம் வட்டம், திருவாடானை வட்டம், கீழக்கரை வட்டம், இராஜசிங்கமங்கலம் வட்டம் ஆகிய வட்டங்கள் அடங்கி உள்ளன.  

## மேற்பார்வை
-
# ரீம்ஸ் தீவு (பொழுதுபோக்கு பூங்கா)


ட்ரீம்ஸ் தீவு (ரஷ்ய: Остров Мечты; ஓஸ்ட்ராவ் மெக்கட்டி) மாஸ்கோவில் ஒரு கேளிக்கை பூங்கா ஆகும், இது 2018 ல் திறக்க திட்டமிடப்பட்டுள்ளது. முக்கிய தீம் பூங்கா டிரீம்வொர்க்ஸ் மற்றும் சோயாஸ்முல்ஃபில்ம் ஆகியவற்றின் படைப்புகளின் அடிப்படையில் அமைந்துள்ளது. மாஸ்கோ செர்ஜி Sobyanin மேயர் கூற்றுப்படி, அது ரஷ்யாவில் இருந்தாலும் உலகம் முழுவதும் மிகப்பெரிய உள்ளக பொழுதுபோக்கு பொழுதுபோக்கு பூங்காவாக  இருக்கும்.  
பூங்கா பரப்பளவு 264.3 ஆயிரம் சதுர மீட்டர் இருக்கும். தோற்றம் டிஸ்னிலேண்ட் போன்ற ஒரு விசித்திர கோட்டை பாணியில் இருக்கும். பார்க் 40 ரோடு பகுதிகளில் பல்வேறு சவால்களுடன், நீரூற்றுகள் மற்றும் சுழற்சிகளுடன் கூடிய பாதசாரி மாளிகளாக பிரிக்கப்படும். இது சிக்கலான ஒரு நிலப்பகுதி பூங்கா மட்டுமல்லாமல், ஒரு கச்சேரி மண்டபம், ஒரு சினிமா, ஒரு ஹோட்டல், ஒரு சிறுவர்கள் படகோட்டும் பள்ளி, உணவகங்கள் மற்றும் கடைகள் ஆகியவை அடங்கும்.  

பூங்காவின் கட்டுமானம் மார்ச் 2016 இல் தொடங்கியது.
# கால் டர்ன்பெல்



**கால் டர்ன்பெல்** (*Gael Turnbull*) (7 ஏப்ரல் 1928 - 2 ஜூலை 2004) ஒரு இசுக்கொட்லாந்து கவிஞர் ஆவார். இவர் பிரித்தானிய கவிதைகள் மறுமலர்ச்சிக்கு முன்னோடியாக இருந்தார்.  

## சுயசரிதை
டர்ன்பல், எடின்பரோவில் பிறந்தார். இங்கிலாந்தின் வடபகுதியிலும், கனடாவிலும் வளர்ந்தார். அங்கு இவர் இரண்டாம் உலகப் போரின் தொடக்கத்தில் தனது பெற்றோருடன் சென்றார். கேம்பிரிட்ஜில் உள்ள கிறிஸ்ட் கல்லூரியில் இயற்கை அறிவியல் பயின்றார். 1951 இல் பென்சில்வேனியா பல்கலைக்கழகத்தில் மருத்துவப் பட்டம் பெற்றார்.  

இவர் ஒரு மருத்துவர் மற்றும் மயக்க மருந்து நிபுணராக ஒன்றாரியோவில் பணிபுரிந்தார். இலண்டன், இங்கிலாந்து; வென்ச்சுரா, கலிபோர்னியா; வர்செஸ்டர்; மற்றும் பேரோ-இன்-ஃபர்ன்ஸ்லும் பணிபுரிந்தார். இவரது கவிதைகள், ஆரிஜின், சிட் கார்மன் பத்திரிகையிலும் வெளியிடப்பட்டன. இங்கு வாசகரின் மற்றும்/அல்லது உரையின் இயக்கம் வாசிப்பு அனுபவத்தின் ஒரு பகுதியாக மாறிய இயக்கவியல் கவிதைகளில் இலக்கியப் பணியாற்றி வந்தபோது திடீரென மூளைச்சாவு அடைந்து காலமானார்.
# ஆறு ஆதாரத்தலங்கள்

## ஆறு ஆதாரத்தலங்கள்

1. 1. அருள்மிகு அருணாசலேசுவரர் திருக்கோயில்,. திருவண்ணாமலை
ஆறு ஆதாரத்தலங்களில் மணிப்பூரக தலமாக விளங்குவது திருவண்ணாமலையாகும். சூரியன், சந்திரன், அஷ்டவசுக்கள் முதலான தெய்வங்களே வழிபட்டதான சிறப்புடையது.  

2.திருவானைக்காவல்  
இது சுவாதிஷ்டான தலமாக விளங்குகிறது.  

## ஸ்ரீ நடராஜர் ஆடிய திருச்சபைகள்

### பஞ்ச அம்பலம்
சிதம்பரம் - பொன்னம்பலம்.  
மதுரை - வெள்ளி அம்பலம்.  
நெல்லை - தாமிர அம்பலம்.  
திருவாலங்காடு - இரத்தின சபை.  
திருக்குற்றாலம் - ஓவிய அம்பலம்.  
திருவெண்காடு - தாமிரம்.(ஆதி சபை)  
பஞ்ச அம்பலங்கள்
# டார்வின் சிம்பொனி இசைக்குழு

**டார்வின் சிம்பொனி இசைக்குழு** (DSO) என்பது மார்டின் ஜார்விஸ் நிறுவிய ஆஸ்திரேலியாவின் வடக்கு மண்டலத்தில் டார்வினில் உள்ள ஒரு இசைக்குழு.  

இதன் முதல் கச்சேரி 1989 இல் வழங்கியது. வட பிராந்திய அரசாங்கத்திடமிருந்து நிதியுதவி பெற்று, சார்ல்ஸ் டார்வின் பல்கலைக்கழகம் உட்பட தனியார் நிறுவனங்களிலிருந்தும் நன்கொடையாளர்களிடமிருந்தும் நன்கொடை பெற்றுள்ளது. இசைக்குழு 60 க்கும் மேற்பட்ட இசைக்கலைஞர்களைக் கொண்டுள்ளது, மத்தேயு வூட் அதன் கலை இயக்குநராக உள்ளார்.  

டார்வின் சிம்பொனி இசைக்குழு (DSO) ஒரு வருடத்திற்கு சுமார் 8 நிகழ்ச்சிகளை நடத்துகிறது. ABC டெலிவிஷன் DSO என்ற தலைப்பில் ஹாஸ் ஆர்கெஸ்ட்ரா, வில் டிராவல்ஸில் ஒரு ஆவணப்படம் ஒன்றை உருவாக்கியது. இது தேசிய மற்றும் வெளிநாட்டு ஒளிபரப்புகளை பெற்றது.  

டார்வின் சிம்பொனி இசைக்குழு கத்தரீன், டென்னண்ட் க்ரீக், ஆலிஸ் ஸ்பிரிங்ஸ், க்ளென் ஹெலன் ஜார்ஜ், க்ரோட் ஐயன்ட்ட், நலுன் புய் மற்றும் ஜபிரூ போன்ற இடங்களில் கச்சேரிகளை நிகழ்த்தியுள்ளது. ஜான் வில்லியம்ஸ் மற்றும் எம்மா மேத்யூஸ் போன்ற புகழ்பெற்ற கலைஞர்களுடன் கச்சேரி நிகழ்த்தியது.  

இக்குழுவுக்கு இரண்டு முறை 'இந்த வருடத்தின் சிறந்த தேசிய ஆஸ்திரேலிய தின சமூக விருது' வழங்கப்பட்டது. ஆஸ்திரேலிய கலாசார ஆராய்ச்சி மையத்திலிருந்து ஆஸ்திரேலிய கலாச்சாரத்திற்கு சிறந்த பங்களிப்பிற்காக இக்குழுவிற்கு 1995 இல் விருது பெற்றது. 2000 ஆம் ஆண்டில் ஆர்கெஸ்ட்ரா டான் (ஆஸ்திரேலிய இசைக்குழுவின் இசைக்குழு) ஒரு சமூக இசைக்குழுவின் விருதுடன் வழங்கப்பட்டது  

இக்குழுவின் இன் தற்போதைய கலை இயக்குநர் மத்தேயு வூட் ஆவார். ஆர்கெஸ்ட்ராவின் தற்போதைய பொது மேலாளர் கரேன் ரில்ப் ஆவார்
# நைசியா


**நைசியா** (*Nicaea*, *Nicea*, , **நிக்கேயா**, , இசுனிக்) என்பது வடமேற்கு அனத்தோலியாவில் உள்ள ஒரு பண்டைய நகரம் ஆகும். இந்நகரம் நிக்கேயாவின் 1வது, 2-வது பேரவைகள் (கிறித்தவத் திருச்சபையின் ஆரம்பகால வரலாற்றில் 1வது, 7வது கிறிஸ்தவப் பொதுச்சங்கங்கள்), நைசின் விசுவாச அறிக்கை ஆகியவைகளுக்காக அறியப்படுகிறது. 1204 ஆம் ஆண்டின் 4-ம் சிலுவைப் போரைத் தொடர்ந்து நிக்கேயா பேரரசின் தலைநகரமாக 1261 இல் கான்ஸ்டண்டினோபில் பைசாந்தரினால் கைப்பற்றப்படும் வரை நிக்கேயா நகரம் அமைந்திருந்தது.  

இந்த பழங்கால நகரம், இசுனிக் (அதன் நவீன பெயர் நிக்கேயாவில் இருந்து பெறப்பட்டது) என்ற இன்றைய துருக்கிய நகரில் அமைந்துள்ளது. இது வடக்கிலிருந்து தெற்கே மலைகளின் எல்லைகளைக் கொண்ட ஏரி, அஸ்கானியஸ் என்ற ஏரியின் கிழக்குப் பகுதியில் வளமான நிலப்பகுதியில் அமைந்துள்ளது. அதன் மேற்கு சுவர் ஏரியிலிருந்து மேலெழுந்துள்ளதுடன், அந்த திசையிலிருந்து முற்றுகையிடுவதிலிருந்து பாதுகாப்பை வழங்குகிறது. ஏரி எளிதில் நிலத்தில் இருந்து முற்றுகையிட முடியாத அளவுக்கு அதிக அகலமாக உள்ளது, மற்றும் கடற்கரை வழியிலான முற்றுகை ஆயுதங்களிலிருந்து துறைமுகத்தை அடைவதற்கு எந்த முயற்சியும் செய்ய முடியாத அளவுக்கு நகரம் மிகவும் கடினமானது.  

10 மீட்டர் (33 அடி) உயரம் கொண்ட 5 கிலோமீட்டர் (3 மைல்) சுவர்களால் பண்டைய நகரம் சூழப்பட்டுள்ளது. இவை நிலப்பகுதிகளில் இரட்டைச் சதுரங்களால் சூழ்ந்துள்ளன, மேலும் பல்வேறு இடங்களில் 100 கோபுரங்களை உள்ளடக்கியது. சுவர்களில் மூன்று நிலப்பகுதிகளில் பெரிய வாயில்கள் நகரத்திற்கு ஒரே நுழைவாயிலைக் கொடுத்தன.  

சாலைகளுக்காக பல இடங்களில் இன்று சுவர்கள் துளைக்கப்பட்டுள்ளது, ஆனால் ஆரம்பகால வேலைகளில் பெரும்பாலான பாதுகாப்பு அரண்கள் உயிர் பிழைத்திருக்கின்றன, இதன் விளைவாக, இது ஒரு முக்கிய சுற்றுலா தலமாக விளங்குகிறது.  

## உசாத்துணைகள்
- 
- 
-
# ஜெரால்ட் ஜே. டோலன்


ஜெரால்ட் ஜே. டாலன் (27 மார்ச் 1945, பிலடெல்பியா - 17 ஜூன் 2008, வேன்டின்டன் பள்ளத்தாக்கு, பென்சில்வேனியா) ஒரு அமெரிக்க திட நிலை இயற்பியலாளர் ஆவார்.  

## கல்வி மற்றும் தொழில்
1967 இல் பென்சில்வேனியா பல்கலைக்கழகத்தில் இயற்பியல் துறையில் இளங்கலை பட்டம் பெற்றார். 1973 இல் ஜான் சில்கோக்ஸின் கீழ் கோர்னெல் பல்கலைக்கழகத்தில் முனைவர் பட்டம் பெற்றார். 1973 முதல் 1976 வரை நியூயார்க் மாநில பல்கலைக்கழகத்தில் ஸ்டோனி புரூக்கில் ஜே. ஈ. லுகென்ஸின் கீழ், மெல்லிய-திரைப்பட சூப்பர்மார்க்கெட்டர்களில் ஆராய்ச்சி செய்தார். 1976 முதல் 1987 வரை டோலன் பெல் ஆய்வுக்கூடங்களில் இருந்தார். அங்கு தியோடர் ஏ. ஃபுல்டன் மேற்பார்வையின் கீழ் பணியாற்றினார். பின்னர் 1987 முதல் 1989 வரை ஐபிஎம்மின் தாமஸ் ஜே. வாட்சன் ஆராய்ச்சி மையத்தில் பணியாற்றினார். 1989 முதல் 1996 வரை பென்சில்வேனியா பல்கலைக்கழகத்தில் பேராசிரியராக இருந்தார். 1996 ஆம் ஆண்டில் இம்யூனிகான் நிறுவனத்தின் மருத்துவ இயற்பியலில் ஆலோசகரானார்.  

திட-நிலை குவாண்டம் நிகழ்வுகள் மற்றும் தனிப்பட்ட எலக்ட்ரான்களின் கவனிப்பு ஆகியவற்றிற்கான சிறிய சுரங்கப்பாதை சந்திப்புகளின் வளர்ச்சியில் டோலன் ஒரு முன்னோடியாக இருந்தார். 1987 ஆம் ஆண்டில், தியோடோர் ஏ ஃபுல்டன் உடன் பெல் ஆய்வுக்கூடங்களில் முதல் ஒற்றை எலக்ட்ரான் டிரான்சிஸ்டரில் உருவாக்கினார். இவரது தொழில் வாழ்க்கையின் கடைசி பகுதியில் மருத்துவ பயன்பாடுகளில் பணிபுரிந்தார்.
# எல்கின் உம்பகாய்


**எல்கின் உம்பகாய்** (*Elkin Umbagai*) ஒரு ஆத்திரேலிய பழங்குடியினர் தலைவரும், கல்வியாளரும் ஆவார். மேற்கு ஆஸ்திரேலியாவிலுள்ள குன்முன்யா பழங்குடியினர் காப்பகத்தில் பிறந்தவர். கிறிஸ்துவ மறை பணியாளர்கள் மற்றும் பழங்குடியினர் குழுக்களுக்கு இடையில் உம்பகாயின் குடும்பம் பாலமாக இருந்தது. ஆத்திரேலிய வாழ்க்கை வரலாற்றின்படி இவர், " பெண் வழிகாட்டிகள் சங்கத்தின் மொழிபெயர்ப்பாளர் என்ற பெயரைப் பெற்ற முதல் ஆத்திரேலியர்" என கருதப்படுகிறார்.  

அங்கு இவர் மொழியியல், தொல்லியல் மற்றும் மானுடவியல் ஆகியவற்றில் ஒரு முன்னோடி கல்வியாளராக ஆனார். மேலும் ஆங்கிலம் மற்றும் வொரோரா இடையே மொழிபெயர்ப்பாளராகவும் இருந்தார்.
# குவாமிச்சன் ஏரி


## பெயர்க்காரணம்

குவாமிச்சன் என்பது ஓர் பேய் என்ற நம்பிக்கை கோவிச்சன் மக்களிடம் இருந்தது. அப்பேய் குழந்தைகளை திருடி சாப்பிட்டு வந்தது. கோவிச்சன் மக்களின் துணைக்குழு மக்களான குவா அமுட்சன் பிரிவு மக்கள் சமூகம் ஏரிக்கு அருகில் இருந்ததால் குவாமிச்சன் என்ற பேயின் பெயரை ஏற்றுக் கொண்டனர்.  

## வாழ்விடம்

குவாமிச்சன் ஏரியின் பரப்பளவு 313.4 எக்டேர் ஆகும். இதன் அதிகபட்ச ஆழம் 8.2 மீட்டர் மற்றும் சராசரி ஆழம் 4.7 மீ. ஆகும். ஏரியை சுற்றியுள்ள நீர்பள்ளத்தாக்கு பரப்பளவு 16.3 சதுர கிலோமீட்டர்கள் ஆகும்  

பூஞ்சைகளுக்கும் ஏரி மீன்களுக்கும் இந்த ஏரி ஒரு புகலிடமாக உள்ளது.  

இப்பகுதியைச் சுற்றி வாழ்ந்த குடியிருப்பு வாசிகளும் விவசாயிகளும் சேர்ந்து குவாமிச்சன் ஆற்றுப்பள்ளத்தாக்கு மேற்பார்வையாளர் கழகம் என்ற அமைப்பை உருவாக்கி குவாமிச்சன் மேற்பார்வையாளர்கள் என்று அதற்குப் பெயரிட்டு ஒரு குழுவை 2007 ஆம் ஆண்டு நிறுவினர். இக்குவினர் ஏரியின் பாதுகாப்பில் கவனம் செலுத்தினர்.  

2010 மற்றும் 2014 ஆம் ஆண்டுகளுக்கு இடையில் , சுமார் 65,500 மீன்கள் ஏரிக்கு மீன்குஞ்சு பொரிப்பகம் மூலம் ஏரிக்குள் சேர்க்கப்பட்டன.  

2014 ஆம் ஆண்டு மீன்களுக்கு அடைக்கலம் கொடுத்து பாதுகாக்கும் நோக்கில் 1500 அடி நேர்கோட்டு குமிழ் சுவாசத் திட்டம் கட்டுதல் உள்ளிட்ட நடவடிக்கைகள் மேற்கொள்ளப்பட்டன. வடக்கு கோவிச்சன் நகராட்சி, தங்கன் ரோட்டரி சங்கம், டிம்பர் மேற்கு வன மாநகராட்சி உள்ளிட்ட பல அமைப்புகள் இதற்கு உதவின. பாசிகள் குறைவால் ஏற்படும் ஆக்சிசன் இழப்புக்கு இத்திட்டத்தினால் கிடைக்கும் ஒடுக்கப்பட்ட காற்று பயனளிக்கும்..  

## குடியிருப்போருக்கான வசதிகள்

ஆர்ட் மான் பூங்கா கடற்கரையில் விளையாடுமிடம் மற்றும் படகுச் சவாரி போன்ற வசதிகளை நகராட்சி நிர்வாகம் குடியிருப்பு மக்களுக்காக செய்து கொடுத்துள்ளது. விக்டோரியா நகரத்திற்கு வடக்கிலுள்ள வான்கூவர் ஏரிக்கரை குடியிருப்புகள் அதிக விலைக்கு விற்கப்படுகின்றன . இவ்வாறான ஓர் ஏரிக்கரையோர குடியிருப்பில் வில் மில்லர் என்ற புகழ்பெற்ற ஐரிசு பாடகர் வாழ்ந்தார் .
# நீராழமானி


**நீராழமானி** அல்லது **நீராழக்கருவி**  (*bathometer*) என்பது நீரின் ஆழத்தைக் கண்டறியும் ஒரு கருவி ஆகும். முன்னர் இக்கருவியே கடலியல் ஆய்வுகளுக்காக முக்கியமாக பயன்படுத்தப்பட்டது. ஆனால் தற்பொழுது இதன் பயன்பாடு அரிதாகவே உள்ளது.  

## வரலாறு
குளியல் அளவீட்டு கருவிக்கான தொடக்க நிலை யோசனையானது லியோன் பாட்டிஸ்டா ஆல்பர்டி (1404-1472) என்பவரால் உருவாகியது. இதன்படி, ஒரு கொக்கி மூலம் சில நிலையான பளுக்கள் இணைக்கப்பட்ட ஒரு உட்குழிவான கோளத்தை மூழ்க வைப்பதை அடிப்படையாகக் கொண்டிருந்தது. கோளப்பகுதி அடிமட்டத்தை அடைந்ததும், அது நிலைப்பாட்டிலிருந்து பிரிந்து மீண்டும் மேலெழுந்தது. ஆழமானது அக்கோளம் மேற்பரப்புக்கு வந்து சேர எடுத்துக் கொள்ளும் நேரத்தினடிப்படையில் தீர்மானிக்கப்பட்டது. ஜேக்கப் பெர்க்கின்சு (1766–1849) என்பவர் நீராழமானியை நீரின் அழுத்தும் திறனை அடிப்படையாகக் கொண்டு முன்மொழிந்தார். இந்தக் கருவியில் ஒரு குறிப்பிட்ட கன அளவுள்ள உருளைக்குள் அடைக்கப்பட்ட நீரை அழுத்தும் உந்து தண்டின் இயக்கமானது உருளைக்கு வெளிப்புறமுள்ள நீரின் அழுத்தத்தைச் சார்ந்துள்ளது, தொடர்ச்சியாக அந்த அழுத்தமானது நீரின் ஆழத்தைச் சார்ந்ததாக உள்ளது. உந்து தண்டு இயங்கிய தொலைவானது அது வெளியே வரும் போது அளந்தறியப்படுகிறது.  

## மேலும் பார்க்க
- ஆழ்கடல் அளவியல்
# சிறுமுகை வெங்கடேஸ்வரசுவாமி வாரி கோயில்

**சிறுமுகை வெங்கடேஸ்வரசுவாமி வாரி கோயில்** என்பது தமிழ்நாட்டில், கோவை மாவட்டம், சிறுமுகையில் அமைந்துள்ள வைணவத் தலமாகும். இக்கோயிலை *தென்திருப்பதி* என்று அழைக்கின்றனர். இக்கோயில் சுமார் ஆயிரம் அடி உயரத்தில் ஒரு இயற்கை மலை மீது அமைந்துள்ளது.  

## தனியார் கோயில்
இக்கோயில் கோயம்புத்தூரைச் சேர்ந்த கண்ணபிரான் மில்ஸ் (கே ஜி மில்ஸ்) என்ற நிறுவனத்தினரால் மக்களின் பங்களிப்பு ஏதுமின்றி தனிப்பட்ட முறையில் கட்டப்பட்டதாகும்.  

கோயில் பராமரிப்பு, பூஜைகள், அன்னதானம் அனைத்தும் இந்நிறுவனத்தினரால் நடத்தப்படுகிறது. கோயிலின் அமைப்பு மற்றும் பூஜை முறைகள் திருப்பதியை ஒத்திருக்கின்றன.  

## கோயில் அமைப்பு
கருடாழ்வார் இறைவனை பார்த்து அமர்ந்திருக்கிறார். வரதராஜஸ்வாமி கோயில் பிரதான கோயிலின் தென்கிழக்கு மூலையில் உள்ளது. சுதர்ஷன அஷ்வர், யோக நரசிம்மர், நான்கு வைஷ்ணவ பக்தர்கள், ராமானுஜர், நமஜேஷ்வர், திருமங்கை அஸ்வர் மற்றும் ஸ்ரீ வேதாந்த தேசிகர் ஆகியோரின் தனி சன்னதியில் உள்ளனர்.  

45 அடி உயரத்தில் துவாஜஸ்தம்பம் கொண்ட பிரதான கோயிலுக்கு அடைய 33 படிகள் உள்ளன. ஒரு சிறிய தாமரை புஷ்கர்ணி கட்டப்பட்டுள்ளது.  

## விழாக்கள்
- பிரம்மோற்சவ நிகழ்ச்சிகளைத் தொடர்ந்து கொடியேற்றம், மலையப்ப சுவாமியின் திருவீதி உலா ஆகியவை நடைபெறுகின்றன.
- சிறீ வாரி சுவாமிக்கு ஸ்ரீவில்லிபுத்தூர் ஆண்டாள் மாலை சமர்ப்பிக்கும் நிகழ்வு
- மலையப்ப சுவாமியின் மோகினி திருக்கோல உற்சவம் நடைபெற்றது.
- திருத்தேர் உற்சவம்.

## ஆதாரங்கள்
# சால்ட்வுட் மினியேச்சர் ரெயில்வே

சால்ட்வுட் மினியேச்சர் ரயில்வே ஷெப்பீல்ட் நகரில் திறக்கப்பட்ட முதல் 7 1/4 (184 மிமீ) கேஜ் மினியேச்சர் இரயில்வே ஆகும், ஆனால் அதன் பிறகு இது இங்கிலாந்திலுள்ள கென்ட் நகரில் சால்ட்வுட் நகரத்திற்கு மாற்றப்பட்டது.  

1987 ஆம் ஆண்டு இறுதி வரை மூடப்பட்ட வரை சால்ட்வுட் மினியேச்சர் ரெயில்வே சால்ட்வொட்டில் சமூக வாழ்க்கையின் ஒரு முக்கியமான பகுதியாக இருந்தது. பரந்த வகையில் உலகின் பழமையான மினியேச்சர் ரயில்வே வரலாற்று முக்கியத்துவம் வாய்ந்த ஒரு நிலைப்பாட்டை எடுத்தது.  

## ஷெபீல்ட் வரலாறு
1920 ஆம் ஆண்டில் ஃபிராங்க் கிளெமென்ட் ஸ்வாப் மற்றும் அவரது மகன் அலெக்ஸாண்டர் கார்லிஸ்லெ ஸ்வாப் ஆகியோர் ஷெபீல்ட்ஸில் தங்களுடைய குடும்ப இல்லத்தின் விரிவான தோட்டங்களில் ஒரு மினியேச்சர் ரயில்வே கோட்டை அமைக்கத் தொடங்கினர். அவர்கள் நிறுவிய இரயில்வே நெட்வொர்க் பரந்தளவில் இருந்தது, மேலும் ஒரு பயணிகள் வண்டி மற்றும் பல வேகன்கள், தந்தை மற்றும் மகன் ஆகியோரால் கட்டப்பட்டதன, இருவரும் இயற்கை பொறியாளர்களாக இருந்தனர். 1  
## சால்ட்வுட் வரலாறு
1924 ஆம் ஆண்டில் ஷ்வாப் குடும்பம் கென்ட்ஸில் சால்ட்வுட் என்ற இடத்திற்கு இடம்பெயர்ந்து, ரயில்வே அகற்றப்பட்டதுடன், புதிய வீட்டின் அடிப்படையில் மீண்டும் உருவாக்கப்பட்டது. இது பயணிகள் பயிற்சியாளர் கடற்படையின் பயனுக்காக மீண்டும் மிகவும் சக்திவாய்ந்த வடிவமைப்பாக மாற்றுவதற்கு வழிவகுத்தது.  

## பணிப்பெண் கென்ட்
அலெக்ஸ் ஸ்க்வாப் ஒரு பெரிய மேற்கு ரயில்வே-வகை என்ஜோக்கட்டுக்கான மோட்டோகிராட் சக்கர அமைப்பிற்கான ஒரு புதுமையான வடிவமைப்பைக் கொண்டிருந்தது, ஆனால் இருபதாம் நூற்றாண்டின் மிகச்சிறிய மினியேச்சர் ரயில்வே பொறியியலாளராக ஹென்றி க்ரீன்லிக்கு இந்த வடிவமைப்புகளை எடுத்துக் கொண்டு, முறையான திட்டங்களை வடிவமைத்தார். அலெக்ஸா ஷ்வாப்பின் ஓவியங்களை அடிப்படையாகக் கொண்ட பச்சை நிறத்தின் அசல் வரைபடங்கள், இன்னும் பச்சைக் காப்பக சேகரிப்பில் வைக்கப்பட்டுள்ளன.  
## பின்னர் வரலாறு
இரண்டாம் உலகப் போருக்குப் பிறகு, ரயில் சேவைகள் மீண்டும் தொடங்கின, சால்ட்வொட்டில் வளர்ச்சியடைந்த ஒரு தொடர்ச்சியான சேவை, அதன் சமகாலத்தவர்களில் பலருக்கு உதவியது.
# பி. கே. பேஜ்

**பேட்ரிசியா கேதலன் பேஜ்** (Patricia Kathlee n "P. K." Page, நவம்பர் 23 , 1916 – சனவரி 14, 2010) என்பவர் ஒரு கனட கவிஞர், புதின எழுத்தாளர், கட்டுரையாளர், ஆசிரியர் மற்றும் ஓவியர் ஆவார். இவர் முப்பதிற்கும் அதிகமான நூல்களை வெளியிட்டுள்ளார். குழந்தைகளுக்கான நூல்கள், கட்டுரைகள், சுயசரிதைகள் என ஏராளமான நூல்களை எழுதியுள்ளார். இவரது படைப்புகள் கனடாவில் உள்ள தேசிய காட்சியகத்தில் உள்ளது.  

## வாழ்க்கைக் குறிப்பு
பி. கே. பேஜ் இங்கிலாந்திலுள்ள சுவான்சில் பிறந்தார். 1919 இல் தன்னுடைய குடும்பத்துடன் கனடா சென்றார். பேஜின் பெற்றோர்கள் அல்பெர்டாவில் உள்ள ரெட் டீருக்கு 1919 இல் இடம்பெயர்ந்தனர். அப்பொது பேஜிற்கு மூன்று வயதாகும்.பிறகு அவர்கள் கால்கரி மற்றும் வினிப்பெக் போன்ற நகரங்களுக்கும் சென்றனர். தன்னுடைய பெற்றோரைப் பற்றிக் கூறுகையில் அவர்கள் படைப்பாக்கத்திறன் கொண்டவர்களாகவும், ஊக்கப்படுத்துபவர்களாகவும், இணக்கவாதிகளாகவும், கலையை நேசிப்பவர்களாகவும் இருந்தனர். மேலும் அவர்கள் தனக்கு கவிதைகளை வாசித்துக் காட்டி உச்சரிக்கக் கற்றுத் தந்ததாகவும் கூறியுள்ளார். இவர் சிறுவயதாக இருக்கும் போதே கவிதையின் மொழி இயைபுவினால் இவரை அறியாது அதன் மேல் ஈர்ப்பு ஏற்பட்டது.  

பிறகு பேஜ், புனித ஜான், நியூப்ரூன்ஸ்விக் நகரம் சென்றார். அங்கு ஒரு கடையில் உதவியாளராகப் பணிபுரிந்தார். பின் 1930 இறுதியில் வானொலி நடிகையானார்.  

பின் 1941 ஆம் ஆண்டில் பேஜ் மொண்ட்ரியால் சென்றார். அங்குள்ள மொண்ட்ரியல் கவிஞர்கள் குழுவின் நட்பு அவருக்குக் கிடைத்தது. அந்தக் குழுவில் ஏ.எம். கிளெய்ன் மற்றும் எஃப். ஆர். ஸ்காட் ஆகியோர் இருந்தனர். 1944 இல் ஜூடித் கேப் எனும் புனைபெயரில் இவர் எழுதிய தெ சன் அண்டு மூன் (சூரியனும் நிலாவும்) என்ற காதற்செய்கை புதினம் வெளியானது. இந்த புதினத்தின் மறுபதிப்பானது, இவர் 1940 ஆம் ஆண்டில் எழுதிய சில சிறுகதைகளோடு 1973 இல் வெளியானது.  

## திருமணம்
பிறகு இவர் கனட தேசியத் திரைப்பட வாரியத்தில் திரைக்கதை எழுத்தாளராக ஆனார். அங்குதான் மெக்லிகன் இதழின் முன்னாள் பதிப்பாளரான ஆர்தர் இர்வினைச் சந்தித்தார். பிறகு 1950 ஆம் ஆண்டில் அவரைத் திருமணம் செய்தார்.  

## அங்கீகாரங்கள்
1954 ஆம் ஆண்டில் உலோகமும் பூக்களும் என்ற கவிதைத் தொகுப்பிற்காக தலைமைத் தளபதி விருதினைப் பெற்றார். மேலும் 1985 இல் கனடா எழுத்தாளர் சங்க விருதினை தெ கிளாஸ் ஏர் (கண்ணாடிக் காற்று) என்பதற்காகப் பெற்றார். மேலும் தெரசென் வாழ்நாள் சாதனையாளர் விருதினையும் இதே ஆண்டில் பெற்றார்.  

## கௌரவப் பட்டங்கள்
2006 இல் கனடாவின் ராயல் சொசைட்டியின் நண்பன் என அழைக்கப்பட்டார். மேலும் பல பல்கலைக்கழகங்களில் இவர் கௌரவப் பட்டம் பெற்றுள்ளார்.1985 இல் விக்டோரியா பல்கலைக்கழகத்திலும், 1989 இல் கால்கரிப் பல்கலைக்கழகத்திலும், 1990 இல் பிரிட்டிசு கொலம்பியாவில் உள்ள சைமன் ஃபிரேசர் பல்கலைக்கழகத்திலும், அதே ஆண்டில் குயெல்ஃபு பல்கலைக்கழகத்திலும், 1998 இல் ரொறன்ரோ பல்கலைக்கழகத்திலும், 2001 இல் வினிப்பெக் பல்கலைக்கழகத்திலும், 2004 இல் ஒன்றாரியோவில் உள்ள டிரென்ட் பல்கலைக்கழகத்திலும், 2005 ஆம் ஆண்டில் பிரிட்டிசு கொலம்பியா பல்கலைக்கழகத்திலும் கௌரவப் பட்டம் பெற்றார்.
# சாம்பல் நிற மடவை



**சாம்பல் நிற மடவை** (*Mugil cephalus*) என்பது மடவை இனத்தைச் சேர்ந்த முக்கியமான மீன் இனம் ஆகும். இவை உலகம் முழுவதும் உள்ள வெப்பவலய மற்றும் மிதவெப்பவலய கடலோர நீர்ப்பகுதிகளில் காணப்படுன்றன. இவை சராசரியாக 30 முதல் 75 செ.மீ.கள் வரை வளரக்கூடியவை ஆகும். இவற்றின் உடலில் ஆறு முதல் ஏழு நேர்க்கோடுகள் வரை காணப்படும்.  

## விளக்கம்
சாம்பல் நிற மடவை மீனின் பின்புறம் ஆலிவ்-பச்சை நிறமாகவும், பக்கங்கள் வெள்ளி நிறமாகவும், வயிற்றுப் பகுதி வெண்மை நிறமாகவும் இருக்கும்.  

## மீன்வளம் மற்றும் மீன்வளர்ப்பு
சாம்பல் நிற மடவை என்பது உலகெங்கிலும் உள்ள ஒரு முக்கியமான உணவு மீனாகும். மேலும் இவை மீன்பிடி மற்றும் வளர்ப்பு மூலம் பெறப்படுகிறது. 2012ஆம் ஆண்டில் உலகளவில் மீன்பிடித்தலில் 130,000 கிலோ மீன்வளம் மூலமும் மீன்வளர்ப்பு உற்பத்தியில் 142,000 கிலோ பெறப்பட்டது.
# ஏகபாகநூற்றந்தாதி


** ஏகபாகநூற்றந்தாதி ** ஓரடியினையே நான்கு முறை எழுதி ஒரு பாடலாக ஆக்கி, வரிதோரும் வெவ்வேறு பொருள் தரக்கூடியதாய் அமைக்கப்பெற்ற நூறு பாட்டுக்களை உடையது ஏகபாகநூற்றந்தாதி ஆகும். இந்நூல் ஆசிரியர் பெரும்புலவர் அரசஞ்சண்முகனார் ஆவர்.  

## பெயர்க்காரணம்
ஒரு பாடலின் அந்தம் மற்றொரு பாடலின் ஆதியாக இருக்க யாக்கப்பெற்றமையால் இந்நூல் ஏகபாகநூற்றந்தாதி எனப் பெயர்பெற்றது.  

## உரை
இந்நூலுக்கு ஆசிரியராலேயே உரை எழுதப்பட்டுள்ளது. யாழ்ப்பாணம் சி. தாமோதரம் பிள்ளை அவர்கள் 1902 ஆம் ஆண்டு நவம்பர் மாதம் முதல் தொடங்கி நடத்திய *ஞானசித்தி* இதழில் வெளிவந்தது.  

## நூற்பா

திருத்தகை யாகத்த மாலை யதணித் திலகவையே  
திருத்தகை யாகத்த மாலை யதணித் திலகவையே  
திருத்தகை யாகத்த மாலை யதணித் திலகவையே  
திருத்தகை யாகத்த மாலை யதணித் திலகவையே  

## சீர் பிரித்தல்
1. திரு -- தகு -- ஐயா -- கத்த -- மாலையது -- அணித்து -- இல—கவ்வை -- ஏ
1. திருத்த -- கை -- யாகத்த -- மாலைய -- தண் -- நித்தில -- கவ்வை -- யே
1. திரு -- தகை -- ஆகத்த -- மால், ஐய—தனித்து -- இலக—வை -- ஏ
1. திருத்த -- கை -- ஆகு -- அத்தம் -- ஆலைய -- தணி -- திலக—ஐயே.

## பொருள்
1. அழகிற் குரிய ஐயனே, கர்த்தனே, மாலைப் பொழுதாயிற்று ( பறவை முதலானவற்றின் ஒலியும் இலவாய் அடங்குகின்றன.
1. பூரணனே ! ஒழுக்கமுள்ள வேள்வித் தலைவா! தண்ணிய முத்து மாலை அணிந்தவனே! அலரோ பரவா நின்றது.
1. இலக்குமி வசிக்கும் பெரிய மார்பகத்தையுடைய விண்டுவுக்குத் தலைவா, தலைவியின் காம வேட்கையைத் தனித்து விளங்கத் தலையளி செய்க.
1. அவள் வாட்டம் திருத்துக. கையின்கனுள்ள பொருளை ஒப்பாய், திருத்தணி ஆலயத்து விளங்கும் திலகம் போல்பவனே, அழகனே!

## பார்வை நூல்
ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.